My Name Is Not Susan

"My Name Is Not Susan" (בעברית: "שמי לא סוזן") הוא סינגל שהוקלט על ידי הזמרת האמריקאית ויטני יוסטון.<ref name=":0"></ref> הוא יצא לאור ב-24 ביוני 1991, על ידי חברת התקליטים אריסטה רקורדס, כסינגל הרביעי מתוך אלבום האולפן השלישי של יוסטון, I'm Your Baby Tonight (1990).<ref name=":0" /> הוא הופק על ידי אל. איי. ריד ובייביפייס, ונכתב על ידי אריק פוסטר וייט. השיר מאופיין בסוגת הג'ק סווינג החדש, בו יוסטון מספרת על מאהב שקרא לה בטעות בשמה של חברתו לשעבר "סוזן". היא מודיעה לו שאם הוא לא יכול להתגבר על סוזן, הקשר ביניהם נגמר.<ref name=":0" /> כמו כן הופץ רמיקס בהשתתפות הראפר הבריטי מוני לאב , והדבר היה לאחת הפעמים הראשונות שאמן פופ/R&B אירח ראפר ברמיקס;<ref name=":0" /> זאת לאחר יציאתו של "Alright" מאת הזמרת האמריקאית ג'נט ג'קסון, שהרמיקס שלו כלל את הראפר הג'מייקני-אמריקאי הבי די .<ref></ref>

== ביקורת ==
בביקורת רטרוספקטיבית, מת'יו הוקטר מ-Albumism ציין את "האווירה הרעננה", ותיאר את השיר כ"חובט".<ref></ref> עם יציאתו, ג'יי. די. קונסידין מ-The Baltimore Sun הרגיש שהוא "נטול רגשות", והוסיף, "(ויטני) לא מתקשה לנווט בגרוב פאנק מתקדם (כמו עם הג'ק סווינג החדש 'My Name Is Not Susan'), היא בעיקר מתבטאת דרך התנועות; אין שום דבר בביצוע שלה שמרמז שהיא התרגשה אפילו במעט מהשירים האלה".<ref></ref> לארי פליק מבילבורד הגיב, "אחרי כמה בלדות, יוסטון מתגברת עליהן בשיר קצבי יותר ומציגה שירה אסרטיבית בהרבה מזו המאפיינת שירים אחרים שלה".<ref></ref> הנדרסון ודווייני מקאש בוקס הצהירו, "השיר הפאנקי הזה בהפקת אל. איי. ריד ובייביפייס לא מזכיר שירי פופ אחרים של יוסטון".<ref></ref>

עורך מטעם אנטרטיינמנט ויקלי, דייוויד בראון, העיר כי "במה שניתן לראות כאודישן לקריירת הקולנוע המתפתחת שלה, יוסטון מתנהגת באסרטיביות רבה ב-'My Name Is Not Susan', שבו היא נוזפת בחברה למיטתה על כך שקרא בשמו של בחורה עמה היה פעם".<ref></ref> במגזין הפאן-אירופי מוזיקה & מדיה תיארו את זה כ"רצועת פופ/דאנס קצבית המתהדרת בפזמון מדליק".<ref></ref> ג'יימס האנטר מרולינג סטון ציין שיוסטון "מדברת במונחים לא ברורים", בשיר הזה מבחינה קולית.<ref></ref> קרוליין סאליבן מ-Smash Hits הגיבה, "ולא רק שהטקסטים שלה מבוגרים יותר, המוזיקה היא הקשוחה ביותר שאפיינה אותה עד לנקודה הזו בקריירה שלה. כמובן שלהיות ויטני, זה אומר שהיא עדיין מתוקה למדי, אבל זה שיר מהנה ביותר".<ref></ref>

== וידאו קליפ ==
בווידאו קליפ הנלווה של השיר בבימויו של ליונל סי. מרטין, יוסטון מגלמת הן את עצמה והן דמות בשם "סוזן". הקליפ שואב השראה מכמה אלמנטים בסרט "ורטיגו" של אלפרד היצ'קוק, שניהם כוללים גבר השרוי באהבה אובססיבית ל"בלונדינית זוהרת" וגם לברונטית בגילומה של אותה שחקנית. כמה סצנות ספציפיות המקבילות כוללות ביקור בפארק, ארוחה במסעדה, וקניית בגדים, צביעת שיערה לבלונד והדרך שבה היא יוצאת מהשירותים.<ref></ref> ישנה גרסה נוספת לקליפ חלופי שצולם עבור גרסת הראפ של "My Name Is Not Susan".<ref></ref>

== בתרבות הפופולרית ==
בתקופת נעוריה, נהגה הזמרת-יוצרת הישראלית דנה אינטרנשיונל לפקוד מועדוני גייז בעיר הולדתה, שם הכירה את עופר ניסים, מי שעתיד להיות המפיק והמנהל המוזיקלי בשנים הראשונות של הקריירה שלה. יחד עם ניסים ואמני דראג קווין אחרים, הופיעה עם פרודיות על שירים ישראלים ובין-לאומיים מוכרים. אחד מהשירים היה פרודיה על שירה של יוסטון "My Name Is Not Susan" שאותו שינתה דנה ל"סעידה סולטנה" שזכה להצלחה מסחרית וגרם לפריצתה הגדולה בתעשיית המוזיקה בארץ. תקליט שדרים של השיר הגיע לשדרני הרדיו דידי הררי ועופר נחשון, והשניים הפכו את השיר ללהיט. השיר הצליח באופן יוצא דופן מבחינה מסחרית בישראל, בעיקר בתחום הדיסקוטקים והמועדונים.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל
|24 ביוני 1991
|הזרמת מוזיקה • הורדה דיגיטלית
|אריסטה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1990
קטגוריה:סינגלים מ-1991
קטגוריה:שירי ויטני יוסטון
קטגוריה:דנה אינטרנשיונל
קטגוריה:שירים באנגלית
קטגוריה:שירים שנכתבו על ידי אריק פוסטר וייט
קטגוריה:שירים שהופקו על ידי בייביפייס
קטגוריה:שירי ג'ק סווינג חדש
קטגוריה:סינגלים בהוצאת אריסטה רקורדס